钦定古今图书集成/明伦汇编/氏族典/第130卷 > 陈六韐
## 钦定古今图书集成/明伦汇编/氏族典/第130卷 > 陈六韐

按《漳平县志》：“六韐，字子仪，号参周，感化里人。崇祯戊
辰进士，授中翰，历官礼曹郎，转佥宪，备兵天津，逾年
改武德。适骑𨅬入古北口，破良乡、雄县，六韐以守御
自任，区画机宜，井井有方。时京师戒严，六韐励众破
之。时有内官衔命巡视，六韐不为礼，因摭拾事中伤
之，遂罢归。丁亥春，有旧弁陈国祚寇平邑败死。邑人”
尝有憾于六韐，起而嗾之。有强六韐自白者，六韐曰：
“宁死毋辱！”逮者至，乃举火自焚，其妾四人皆从死。